માણસની જીભ માંસનો એક નાનો ટુકડો છે જે ૩૨ દાંતોની પાછળ કેદમાં પુરાયેલી છે. પરંતુ તે એટલી બધી અગત્યની છે કે માણસનું સમગ્ર વ્યક્તિત્વ તેની એક હરકત પાછળ છુપાએલ છે. તેની થોડીક હરકત લોકોના દિલ જીતી શકે છે અથવા તો ગુસ્સા અને નફરતનું તોફાન લાવી શકે છે. એ જીભ જ છે જે માણસને લોકપ્રિય બનાવે છે અથવા તો અળખામણો બનાવે છે. અહીં આપણો હેતુ જીભ વિષે ચર્ચા કરવાનો નથી. પણ વાતની શરૂઆત જીભથી થાય છે તેથી આ બાબતો પર ખાસ ધ્યાન આપવું જરૂરી છે.